ᐸᐃᒂᐤ ᐊ ‍ ᐃᑐᑕᔭᒡ ᐊᓐᑕ ᐊᒪᒧᐎᓇᓄᐅᒡ ᐊ ‍ ᐊᔭᒥᐊᓄᒡ,
ᓂᒋ ‍ ᓂᒋᔅᑯᐛᓇᓐ ᑯᐸᓇᔎᔅ ᐊ ‍ ᐱᒋᔅᑲᑯᑦ ᒥᒋ ‍ ᐊᒐᒂ,
ᐊ ‍ ᐃᑐᑕᑯᑦ ᒐᒋ ᓂᑲᓐ ᐎᑕᐧᒃ ᑕᓐ ᒐ ‍ ᐃᔅᐱᔨᒡ᙮
ᓇᔅᒡ ᒪᒃ ᒋ ‍ ᐅᓱᓇᔭᓂᒥᐧᑯᐛᐤ ᐊᓂᔭᔪᐛ ᓇᐸᐛ ᑲ ‍ ᑎᐸᔨᒥᑯᑦ ᐊᓂᔭ ᐊ ‍ ᐃᑎᑦ᙮
ᓂᒋ ‍ ᐱᐸᒥᓇᓴᐅᑯᓇᓐ ᐊᓐ ᐃᔎᔅ ᐊ ‍ ᑕᑈᑦ ᐊ ‍ ᐃᔅᒋᔄᑦ,
“ᒋᓴᒪᓂᑐᐤ ᒪᐅᒡ ᑲ ‍ ᒋᔅᑕᔨᑕᑯᓯᔨᒋ ᐊᑐᔅᑯᐛᐅᒡ ᐅᒡ ᓇᐸᐅᒡ᙮
ᒋᑭ ‍ ᐎᑎᒪᑯᐛᐅᒡ ᑕᓐᑕ ᒐᒋ ᐅᒋ ‍ ᐱᒪᒋᐅᔭᒄ᙮”
ᐊᐅᑯᓐ ᑲ ‍ ᐃᑎᑦ ᐊᓯᑯᒻ ᒋᓯᑲᐛ,
ᑈᓪ ᒐᒃ ᑲ ‍ ᐱᒋᔅᑲᒋᒥᑯᑦ,
ᐊᑯ ᒂ ‍ ᒂᔅᒋᑲᐳᔅᑐᐛᑦ,
ᒂ ‍ ᐃᑕᑦ ᐊᓂᔭ ᒥᒋ ‍ ᐊᒐᒂ,
“ᒋᓴᔅ ᙭ ᐅᑦ ᐃᓯᓂᐧᑲᓱᐅᓂᒡ ᐅᒋ ᒪᒋ ᐎᐎᔾ ᐊᓐᑕ ᐊ ‍ ᑕᑦ !”
ᐊᑯ ᐊᓐ ᐊᒐᐧᒄ ᑎᐛᒡ ᒂ ‍ ᐎᐎᑦ ᐊᓐᑕ ᐊᓂᔭ ᐃᔎᓴ ᐊ ‍ ᑕᔨᒋ ᐅᒡ᙮
ᐃᔅᐱ ᒪᒃ ᐊᓐ ᐃᔎᔅ ᐊᓂᔭᔪᐛ ᐅᒋᒪᒪ ᑲ ‍ ᐛᐸᑎᒥᔨᒋ ᒐ ᐊᑲ ᒋ ᐅᓱᓇᔭᓂᒥᐧᑲᑯᒡ,
ᒋ ‍ ᒪᑯᓇᐅᒡ ᐊᓂᔭ ᑈᓚ ᑭᔭ ᓴᓂᓴ,
ᐊᑯ ᑲ ‍ ᐃᔅᑕᐸᒡ ᐊᓐᑕ ᑲᒋ ‍ ᒪᒧᐎᔨᒋ ᐊᐛᔪᐛ ᐊᓐᑕ ᑲ ‍ ᑕᔨᒋ ᐊᓂᔭ ᑲᓂᑲᓄᔅᑭᒥᔨᒋ ᐊᓂᔭ ᐅᑕᓇᔪᐤ᙮
ᐃᔅᐱ ᒪᒃ ᑲ ‍ ᐸᓱᐛᒡ ᐊᓐᑕ ᕈᒻ ᐎᓱᐛᐅᒋᒪᐛ ᐊ ‍ ᑕᔨᒋ ᒐᒋ ᑎᐸᔅᑯᓇᔨᒋ,
ᒋ ‍ ᐃᑕᐅᒡ,
“ᒍᐤ ᐃᔪᒡ ᐅᒡ ᓇᐸᐅᒡ,
ᒥᒋᐱᔨᑕᐅᒡ ᐅᑕ ᒋᐅᑕᓇᒥᓇᒡ !
ᒋᔅᑯᑎᒧᐛᐅᒡ ᐊᐛᔪᐛ ᒐᒂᔪᐤ ᐊ ‍ ᐃᑎᔅᑕᔨᒡ ᐊᓐᑕ ᕈᒻ ᐎᓱᐛᐅᓂᒡ ᐊᑲ ᒋᐸ ‍ ᐃᑐᑕᑭᓄᐅᔪᐤ᙮
ᕈᒻ ᐃᔪᒡ ᒋᔭᓄᐤ,
ᓇᒪ ᒋᐸ ᐅᒋ ‍ ᐅᑎᓇᓇᓄᐤ ᑭᔭ ᓇᒪ ᒋᐸ ᐅᒋ ‍ ᐃᑐᑕᓇᓄᐤ ᐊᓂᔭ ᑕᓐ ᐊ ‍ ᐃᔅᒋᔄᒡ᙮”
ᐊᑯ ᐊᓐᒡ ᑯᑎᑭᒡ ᐃᔪᒡ ᒋ ‍ ᐎᒋᐃᐛᐅᒡ ᐊ ‍ ᐛᐛᓯᐊᑭᓄᔨᒋ ᑈᓚ ᑭᔭ ᓴᓂᓴ,
ᐊᑯ ᐊᓐᒡ ᕈᒻ ᐃᔪᐛ ᑲ ‍ ᓂᑲᓂᔅᑯᐛᒡ ᒋ ‍ ᒥᓂᐱᑎᒺᐅᒡ ᐅᑦ ᐊᐱᒋᑕᐅᓂᔪᐛ,
ᐊᑯ ᑲ ‍ ᐃᑎᓱᐛᒡ ᒐᒋ ᐸᐱᓯᔅᑕᐛᑭᓄᔨᒋ᙮
ᐃᔅᐱ ᒪᒃ ᑲᒋ ᐃᓯ ᒥᔅᑎ ‍ ᐸᐱᓯᔅᑕᐛᑭᓄᐎᒡ ᐊᑯ ᑲ ‍ ᐱᑎᑲᐊᑭᓄᐎᒡ ᐊᓐᑕ ᑲᒪᑯᓄᐛᓯᐅᒋᐛᐱᒡ,
ᐊᑯ ᑲ ‍ ᐃᑎᓱᒪᑭᓄᐅᑦ ᐊᓐ ᑲ ‍ ᓂᓇᑭᑐᐛᔨᑕᐧᒃ ᑲᒪᑯᓄᐛᓯᐅᒋᐛᐱᔪᐤ ᐃᔭᒂ ᐅᔭ ᒐᒋ ᓂᓇᑭᑐᐛᔨᒪᑦ᙮
ᐅᔭ ᒪᒃ ᐊᒋ ‍ ᐃᑎᓱᒪᑭᓄᐅᑦ ᐊᓐᑕ ᒋᐱᔎᒡ ᐊᓐᑕ ᒪᐅᒡ ᐊ ‍ ᐃᔨᒪᒡ ᐊ ‍ ᐎᐧᑯᒋᐅᓇᓄᐅᒡ ᐊᓂᔭ ᑲᒪᑯᓄᐛᓯᐅᒋᐛᐱᔪᐤ ᐊᑯᑕ ᑲ ‍ ᒪᒪᒋᑯᓯᑕᔭᐱᔅᑲᐛᒡ ᐊ ‍ ᐱᑯᓇᑎᒋᓯᔨᒋ ᐱᐱᒋᑎᒂ᙮
ᒐᑲᑦ ᒋ ‍ ᐊᐱᑕᑎᐱᔅᑲᔨᒐ ᐊᑯ ᑲ ‍ ᐊᔭᒥᐊᒡ ᑈᓪ ᑭᔭ ᓴᓂᔅ ᑭᔭ ᐊ ‍ ᓂᑭᒧᔅᑐᐛᒡ ᒋᓴᒪᓂᑐᐛ,
ᐊᓐᒡ ᒪᒃ ᑯᑎᑭᒡ ᑲ ‍ ᒪᑯᓇᑭᓄᐅᒡ ᒥᒄ ᒋ ‍ ᓂᑐᑐᐛᐅᒡ᙮
ᒐᒃ ᓯᔅᒋᑯᒡ ᓇᔅᒡ ᒋ ‍ ᓱᒐᔨᑕᑯᓐ ᐊ ‍ ᓂᓇᒥᔅᑲᒡ,
ᐊᑯ ᐊᓐ ᑲᒪᑯᓄᐛᓯᐅᒋᐛᑉ ᓇᔅᒡ ᒋ ‍ ᐊᔭᒋᐱᔪᐤ᙮
ᒥᓯᐛ ᔅᑐᐧᑭᓂᒡ ᒋ ‍ ᔪᑕᐱᔪᒡ,
ᐊᑯ ᐊᓐᒡ ᑲ ‍ ᒪᒪᒋᒂᐱᔅᑲᐛᑭᓄᐅᒡ ᒋ ‍ ᒥᓂᐱᔪᐛ ᐊᓂᔭᔪᐛ ᐃᓴᒂᔭᐱᔭ ᑲ ‍ ᒋᔅᑲᒡ᙮
ᒋ ‍ ᐸᑯᐱᔪᐤ ᐊᓐ ᑲ ‍ ᓂᓇᑭᑐᐛᔨᑕᐧᒃ ᑲᒪᑯᓄᐛᓯᐅᒋᐛᐱᔪᐤ᙮
ᐃᔅᐱ ᐎᔭᐱᒪᑦ ᐊᓂᔭ ᔅᑐᐧᑭᓇ ᐊ ‍ ᔪᑕᑯᒋᓂᔨᒋ,
ᒋ ‍ ᐃᑕᔨᑎᒻ ᒥᓯᐛ ᐊᓂᔭ ᑲ ‍ ᒋᐸᐛᑭᓄᔨᒋ ᐊᒋ ‍ ᒋᑎᓯᒧᔨᒋ᙮
ᐊᑯ ᑲ ᐎ ‍ ᓂᐸᐃᓱᑦ,
ᒋ ‍ ᒥᓂᐱᑎᒻ ᐊᓂᔭ ᐅᓂᑐᐱᔪᒧᐧᑯᒪᓐ ᐊ ᐎ ‍ ᐊᐱᒋᑕᑦ ᐊ ‍ ᐃᔅᐱᔅ ᒥᔅᑎ ᓴᒋᓯᑦ᙮
ᑈᓪ ᒪᒃ ᒋ ‍ ᑕᑈᑕᐤ ᐊ ‍ ᐃᑕᑦ,
“ᐊᑲᐎᔾ ᐎ ᐎᔭᔅᑐᑕᓱᐤ,
ᒥᓯᐛ ᐛᔅ ᐊᓐ ᐊᔅᒄ ᐊᑯᑕ ᐅᑕ ᐊ ‍ ᑕᔭᒡ᙮”
ᐊᑯ ᐊᓐ ᑲ ‍ ᓂᓇᑭᑐᐛᔨᑕᐧᒃ ᐊᓂᔭ ᑲᒪᑯᓄᐛᓯᐅᒋᐛᐱᔪᐤ ᒋ ‍ ᓂᑐᐛᔨᑎᒻ ᐛᔅᑕᓂᐱᒪᑭᓂᔪᐤ,
ᐊᑯ ᒂ ‍ ᐱᑕᐸᑕᑦ ᐊᓐᑕ ᐊᓂᔭ ᑈᓚ ᑭᔭ ᓴᓂᓴ ᑲ ‍ ᑕᔨᒋ,
ᑲ ‍ ᐅᒋᒋᐧᑯᓂᐱᔪᐅᑦ ᐊᓐᑕ ᐅᔅᑎᔅᑯᐤ ᐊ ‍ ᑕᔨᒋ ᐊ ‍ ᓂᓇᒥᐱᔨᑦ ᐊ ‍ ᐃᔅᐱᔅ ᓴᒋᓯᑦ᙮
ᐊᑯ ᒂ ‍ ᐎᐎᑕᐊᑦ ᐊᓐᑕ ᑲᒪᑯᓄᐛᓯᐅᒋᐛᐱᒡ ᐅᒋ,
ᒂ ‍ ᐃᑕᑦ,
“ᒋᔨᐛᐤ ᓇᐸᑐᒄ,
ᐸᒋ ‍ ᐎᑎᒧᐅᒄ ᑕᓐ ᒐ ‍ ᐃᑎᔭᓐ ᐊ ᐎ ‍ ᐱᒪᒋᐅᔭᓐ ?”
ᐊᑯ ᑈᓪ ᒂ ‍ ᐃᑕᑦ ᐅᔭ ᓇᐸᐛ,
“ᑕᑈᔭᔨᒻ ᐅᑎᐸᔨᒋᒐᐤ ᒋᓴᔅ,
ᑭᔭ ᒐ ‍ ᐱᒪᒋᐅᔨᓐ ᑭᔭ ᒥᓯᐛ ᐊᓐᒡ ᐊᓐᑕ ᐊ ‍ ᐸᐃᑯᑕᐅᓯᔨᓐ ᐊ ‍ ᑕᒡ᙮”
ᒋ ‍ ᐊᔨᒧᑎᒧᐛᐤ ᒪᒃ ᐊᓂᔭ ᓇᐸᐛ ᐅᑎᐸᔨᒋᒐᐛ ᐅᑦ ᐃᔨᒧᐅᓂᔪᐤ ᑭᔭ ᒥᓯᐛ ᐊ ‍ ᐃᑎᓯᔨᒋ ᐊᐛᔪᐛ ᐊᓐᑕ ᐎᒋᔨᒡ ᑲ ‍ ᑕᔨᒋ᙮
ᑎᐛᒡ ᒪᒃ,
ᐊᑎ ᐊ ‍ ᒪᒂᑎᐱᔅᑲᔨᒡ,
ᐊᓐ ᑲ ‍ ᓂᓇᑭᑐᐛᔨᑕᐧᒃ ᐊᓂᔭ ᑲᒪᑯᓄᐛᓯᐅᒋᐛᐱᔪᐤ ᒋ ‍ ᐎᐎᑕᐊᐤ ᑈᓚ ᑭᔭ ᓴᓂᓴ ᐊᑯ ᑲ ‍ ᒋᔅᑕᐸᐅᑕᐛᑦ ᐊᓐᑕ ᑲ ‍ ᐸᐱᓯᔅᑕᐛᑭᓄᔨᒋ᙮
ᐊᑯ ᑎᐛᒡ ᐎᔾ ᑭᔭ ᒥᓯᐛ ᐊᓐᑕ ᐊ ‍ ᐸᐃᑯᔅᑲᓇᓯᑦ ᑲ ‍ ᓯᑲᐃᑐᐛᑭᓄᐅᒡ᙮
ᐊᑯ ᐊᓐᑕ ᐎᒋᒡ ᒂ ‍ ᐃᑐᑕᐊᑦ ᐊᓂᔭ ᑈᓚ ᑭᔭ ᓴᓂᓴ,
ᒂ ‍ ᒥᔭᑦ ᒥᒋᒥᔪᐤ ᒐᒋ ᒥᒋᓱᔨᒋ᙮
ᓇᔅᒡ ᒪᒃ ᒋ ‍ ᒥᔽᔨᑎᒻ ᑭᔭ ᐊᓂᔭ ᐊᓐᑕ ᐊ ‍ ᐸᐃᑯᔅᑲᓇᓯᑦ ᒋ ‍ ᒧᒋᒐᔨᑎᒥᔪᐛ ᐊ ‍ ᑕᑈᐅᒐᔨᒪᒡ ᒋᓴᒪᓂᑐᐛ᙮
ᐎᔭᐱᓂᔨᒡ ᒪᒃ,
ᐊᓐᒡ ᕈᒻ ᐅᒋᒪᐅᒡ ᒋ ‍ ᐃᑎᓴᐛᐅᒡ ᐊᓂᔭ ᑲᒪᑯᓄᐛᓯᔨᒋ ᐊᓐᑕ ᑲᒪᑯᓄᐛᓯᐅᒋᐛᐱᒡ,
ᒐᒋ ᐃᑕᔨᒋ ᐊᓂᔭ ᑲ ‍ ᓇᑭᑐᐛᐸᑎᒥᔨᒋ ᑲᒪᑯᓄᐛᓯᐅᒋᐛᐱᔪᐤ,
ᒐᒋ ᐱᔅᑎᓇᔨᒋ ᐊᓂᔭᔪᐛ ᓇᐸᐛ᙮
ᐊᑯ ᐊᓐ ᑲ ‍ ᓂᓇᑭᑐᐛᔨᑕᐧᒃ ᑲᒪᑯᓄᐛᓯᐅᒋᐛᐱᔪᐤ ᒋ ‍ ᐃᑕᐤ ᐊᓂᔭ ᑈᓚ,
“ᐊᓐᒡ ᐅᒋᒪᐅᒡ ᐃᔅᒋᔄᐅᒡ ᒐᒋ ᐱᔅᑎᓂᑕᒡ,
ᒪᒋᒄ ᒪᒃ ᒋᔭᒻ ᔅᑐᑕᒄ,
ᓇᒪ ᐊᐛᓐ ᒋᑭ ᐅᒋ ‍ ᐎᔭᔅᑐᑕᑯᐛᐤ᙮”
ᒥᒄ ᒪᒃ ᑈᓪ ᐎᔾ ᒋ ᐎ ‍ ᐃᔨᒪᐊᐤ ᐊᓂᔭ ᑲᒪᑯᓄᐛᓯᔨᒋ ᒂ ‍ ᐃᑕᑦ,
“ᐃᑎᔅᑕᐤ ᕈᒻ ᐎᓱᐛᐅᓐ,
ᕈᒻ ᐊ ᐃᓯ ‍ ᒥᓯᓇᓱᑦ ᐊᐛᓐ ᓂᔅᑎᒻ ᒋᐸ ‍ ᑎᐸᔅᑯᓇᑭᓄᐤ ᐊᑯ ᐃᔭᒄ ᒋᐸ ‍ ᐛᐛᓯᐊᑭᓄᐤ᙮
ᕈᒻ ᓂᑦ ᐃᑎᓯᓇᓱᓇᓐ ᐃᔭᐱᒡ ᒪᒃ ᐊᒋ ‍ ᐱᐱᓯᔅᑕᐅᑯᔭᒡ ᑭᔭ ᐱᑕᐛᐱᓂᑯᔭᒡ ᑲᒪᑯᓄᐛᓯᐅᒋᐛᐱᒡ,
ᐊᑲ ᐛᐛᒡ ᐅᒋ ᑎᐸᔅᑯᓂᑯᔭᒡ᙮
ᐊᑯ ᒪᒃ ᒋᒧᑦ ᐛ ᐱᔅᑎᓂᑯᔭᒡ᙮
ᓇᒪ ᒪᒃ ᓂᑭ ᐅᒋ ‍ ᐃᒐᑕᓇᓐ ᐅᑕ᙮
ᓂᑐᐛᔨᒪᓇᓐᒡ ᐊᓐᒡ ᕈᒻ ᐅᒋᒪᐅᒡ ᐎᔨᐛᐤ ᒐᒋ ᐸᒋ ‍ ᑎᑯᓯᓂᒡ ᒐᒋ ᐱᔅᑎᓂᔨᒥᒡ᙮”
ᐊᑯ ᐊᓐᒡ ᑲᒪᑯᓄᐛᓯᒡ ᒂ ‍ ᒋᐛᒡ ᓇᑕ ᒂ ‍ ᐎᑎᒧᐛᒡ ᐊᓂᔭᔪᐛ ᐅᒋᒪᐤ ᑕᓐ ᑲ ‍ ᐃᔅᒋᔄᔨᒋ ᑈᓚ᙮
ᐃᔅᐱ ᒪᒃ ᐱᔭᑕᒡ ᐊᓐᒡ ᐅᒋᒪᐅᒡ ᕈᒥᒡ ᐊ ᐃᓯ ‍ ᒥᓯᓇᓱᔨᒋ ᑈᓚ ᑭᔭ ᓴᓂᓴ,
ᒋ ‍ ᓴᒋᓱᐅᒡ,
ᐛᔅ ᒋ ‍ ᒋᔅᒐᔨᑎᒧᒡ ᐊᒋ ᐎ ‍ ᒥᒋᑐᑐᐛᒡ᙮
ᐊᑯ ᒂ ‍ ᓂᑐᐛᐱᒪᒡ,
ᑲ ‍ ᐃᑕᒡ,
ᓂ ‍ ᒥᑕᒋᐛᓯᓇᓐ ᐊᓐ ᑲ ‍ ᑎᔭᒡ᙮
ᐊᑯ ᑲ ‍ ᐎᐎᑕᐊᒡ ᐊᓐᑕ ᑲᒪᑯᓄᐛᓯᐅᒋᐛᐱᒡ,
ᒂ ‍ ᐃᑕᒡ ᒐ ‍ ᓂᑭᑎᒥᔨᒋ ᐊᓂᔭ ᐅᑕᓇᔪᐤ᙮
ᐊᑯ ᒪᒃ ᑈᓪ ᑭᔭ ᓴᓂᔅ ᐊᓐᑕ ᐊᓂᔭ ᐃᔎᐛ ᓕᑎᔭᔨᒋ ᐊ ‍ ᑕᔨᒋ ᐊᑯᑕ ᒂ ‍ ᐃᑐᑕᒡ᙮
ᐊᑯᑕ ᐅᑕ ᐱᔅᒐ ᑲ ‍ ᑕᔨᒋ ᒋᐧᑲᓂᓱᔨᒋ ᑲ ‍ ᑕᑈᑎᒥᔨᒋ,
ᐊᑯ ᒂ ‍ ᐃᔨᒪᐊᒡ ᒐᒋ ᐊᔨᒋᑲᐳᔨᒋ ᐊ ‍ ᑕᑈᑎᒥᔨᒋ᙮
ᐊᑯ ᒂ ‍ ᔅᑐᑕᒡ᙮